
KOMENTE DHE REKOMANDIME 
MBI RAPORTIN E MONITORIMIT TË 4 MUJORIT TË PARË TË VITIT 2021 PËR MINISTRINË E ARSIMIT, SPORTIT DHE RINISË
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore
Ministria e Arsimit, Sportit dhe Rinisë në përputhje me drejtimet kryesore të politikës së përgjithshme shtetërore dhe me programin e Këshillit të Ministrave, me fondet buxhetore të miratuara për vitin 2021, ka hartuar, programuar dhe zhvilluar politikat kombëtare arsimore, në përputhje me programin e qeverisë së Republikës së Shqipërisë. Detajimi i buxhetit për vitin 2021 është mbështetur në programin buxhetor afatmesëm, si dhe në prioritet e përcaktuara në programin e qeverisë.
 Programet për të cilat kjo ministri administron fondet për vitin 2021 janë: 
1. Programi  “Planifikim, Menaxhim dhe Administrim”
2. Programi  “Arsimi Bazë”
3. Programi  “Arsimi i Mesëm i Përgjithshëm”
4. Programi  “Arsimi i Universitar”
5. Programi  “Fonde për shkencën”
6. Programi  “Zhvillimi i Sportit dhe Rinisë”
Ministria e Arsimit, Sportit dhe Rinisë në raportin e monitorimit për 4 mujorin e parë të vitit 2021 ka raportuar për realizimin e produkteve dhe treguesve të performancës nga përdorimi i fondeve të planifikuara për periudhën raportuese për programin :  

 “Arsimi Bazë”, qëllimi i këtij programi është “Sigurimi i një arsimi cilësor për të gjithë nxënësit duke përmirësuar kushtet e mësimdhënies e mësimnxënies duke siguruar kushte të barabarta për pjesëmarrje në arsimin bazë, për të gjithë fëmijët e grup moshës në arsimin parashkollor dhe atë të detyruar”. Përgjatë 4 mujorit të parë të vitit 2021, për arritjen e qëllimit kanë kontribuar produktet, performanca e të cilave është realizuar, si më poshtë:
· Janë rregjistruar rreth 67,785 fëmijë të grup moshës 3-6 vjeç që ndjekin programin parashkollor, ose 93% e numirt të parashkuar për vitin 2021
· U ofrua shërbimi i transportit me fonde të buxhetit, për të mbuluar shpenzimet për transportin e rreth 39,000 nxënësve/mësues që kanë vendbanimi mbi 2 km nga shkolla, për transportin për fëmijët që ndjekin arsimin parashkollor dhe edukatorëve të tyre, si dhe transportin e mësuesve që punojnë mbi 5 km nga vendbanimi/qendra e përhershme e punës në shkollë me një kosto prej rreth 175 milion lekë.
· U ofruan tekstet shkollore falas për përdorim për të gjithë nxënësit nga klasa e parë në klasën e gjashtë, si dhe nxënësve të 16 kategorive sociale nga klasa e shtatë në klasën e nëntë dukë siguruar rreth 231.8 mijë nxënës të arsimit bazë për blerjen e teksteve shkollore 

Programi “Arsimi Mesëm i Përgjithshëm” objektivat e të cilit janë:
· Nxënës që regjistrohen dhe ndjekin arsimin e mesëm të lartë pasi përfundojnë arsimin bazë. 
· Zbatimi i kurrikules së re dhe trajnimi i mësuesve të klasës së 11 në gjimnaze dhe shkollat social-kulturore, si dhe zbatimi i sistemit të ri të zhvillimit profesional. 
· Realizimi i Maturës Shtetërore 2021, realizimi i testimit "Mësues për Shqipërinë", në formë elektronikë.
· Përmirësimi i infrastrukturës ekzistuese në arsimin e mesëm, rehabilitimi i klasave në gjimnaze në zonat urbane, shtimi i klasave të reja në zonat urbane, pajisja me mjete didaktike për Fizikë-Kimi-Biologji të shkollave të mesme, pajisja e shkollave me klasa mësimore inteligjente/ digjitale, si dhe pasurimi i bibliotekave në të gjitha shkollat.

Këto objektiva janë realizuar nëpërmjet produkteve, performanca e të cilave për 4 mujorin e parë të vitit 2021, është realizuar, si më poshtë:
· Në vitin shkollor 2020-2021, marrin shërbim arsimor në AML rreth  77,382 nxënës, me një kosto prej rreth 2,159 milion lekë.
· Ofrimi i shërbimit të transportit me fonde të buxhetit, për të mbuluar shpenzimet për transportin e rreth 5.300 mijë mësues të AML me një kosto prej rreth 16.4 milion lekë.

[bookmark: _GoBack]Në programin “Arsimi Lartë”, gjatë 4 mujorit të parë të vitit 2021, tashmë me një reformë tërësore të sistemit të arsimit të lartë, që synon rritjen e cilësisë në të gjithë sistemin, pa cenuar aspak mundësitë e të rinjve për t’u arsimuar, objektivat e të cilit janë:

· Rritja e cilësisë së mësimdhënies nëpërmjet rritjes së numrit të pedagogëve me 200-300 në vit, rritjen e numrit të laboratorëve shkencor dhe/ose përmirësimin dhe zgjerimin e tyre. 
· Garantimi i aksesit në bazë të meritës dhe rritja e dimensionit social në arsimin e lartë duke mbështetur me bursë financiare individët që duan të ndjekin studimet në arsimin e lartë nga kategoritë sociale në nevojë në masën 16% deri 18% të studentëve të ciklit të parë dhe të dytë dhe në përputhje me parimet e barazisë gjinore. 
· Akreditimi i 47 programeve të studimit nga 905 ose 5,2 % të IAL publike të cilat janë në proces vlerësimi.
· Përmirësimi i standardeve infrastrukturore duke rritur raportin sipërfaqe/student së paku me 1 /student dhe vende për punë dhe kërkim në laboratorë e biblioteka.

Këto objektiva janë realizuar nëpërmjet produkteve, performanca e të cilave për 4 mujorin e parë të vitit 2021, është realizuar, si më poshtë:
· Studentë që ndjekin ciklin e parë të studimeve janë rreth 76.023 studentë me një kosto prej rreth 2,472 milionë lekë.   
· Ndërmarrja e paketës për studentët ku synimi kryesor, ka qenë i fokusuar në financimin me bursa i studentëve me notën mesatare 9 deri në 10-të, i studentëve nga kategorive sociale në nevojë, si dhe përjashtimi 100 % nga tarifa vjetore e shkollimit apo reduktimi në masën 50% nga tarifa vjetore e shkollimit për studentët e ciklit të dytë. Për vitin akademik 2020-2021 kanë përfituar bursa dhe mbështetje financiare, nëpërmjet akomodimit në shtëpitë e trajtimit të studentëve të rreth 18,829 studentëve me një kosto me rreth 711 milionë lekë. 



II.  “Karakteristika kryesore të performancës së shpenzimeve”

Në fund të 4 mujorit të parë të vitit 2021, situata në lidhje me realizimin e shpenzimeve të buxhetit, krahasuar me planin e vitit 2021, sipas raportit të monitorimit të paraqitur nga ana e ministrisë, paraqitet si më poshtë:
	
                   Emërtimi
	% e realizimit të shpenzimeve                                  
     kundrejt  planit 2021 

	Planifikimi, Menaxhimi dhe Administrimi
	31%

	Arsimi Baze (përfshire parashkollorin)
	31%

	Arsimi i Mesëm (i përgjithshëm)
	28%

	Arsimi Universitar
	28%

	Fonde për Shkencën
	7%

	Zhvillimi i Sportit dhe Rinise
	47%

	                       Totali
	29%



Siç shikohet nga të dhënat e tabelës së mësipërme plani i shpenzimeve të buxhetit në total për këtë ministri, për 4 mujorin e parë të vitit 2021, është realizuar në rreth 29 % të planit. Duke e parë këtë realizim sipas programeve, vërejmë se përqindja e realizimit të shpenzimeve varion në nivele të ndryshme duke filluar nga rreth 7 % të planit vjetor në programin “Fonde për Shkencën”, në 47 % të planit vjetor në programin “Zhvillimi i Sportit dhe Rinise”. Realizimi në programin “Arsimi Universitar” rezulton në 28 % të planit vjetor, në programin “Planifikimi, Menaxhimi dhe Administrimi” realizimi ishte 31 % të planit vjetor, në programin “Arsimi Bazë” rezultoi 31% të planit vjetor.
Sipas zërave përbërës të shpenzimeve, sipas raportit të monitorimit të paraqitur nga ana e ministrisë situata, në fund të 4 mujorit të parë të vitit 2021, paraqitet e tillë:
	
	Shpenzime korente
	Shpenzime kapitale  

	1.Planifikim Menaxhim Administrim
	33%
	6%

	2. Arsimi Bazë
	33%
	2%

	3. Arsimi i Mesëm i Përgjithshëm
	32%
	1%

	4. Arsimi i Universitar
	30%
	5%

	5. Fonde për Shkencën
	3%
	14%

	6. Zhvillimi i Sportit
	14%
	73%

	                         Totali
	32%
	10%



Pra siç shikohet nga tabela e mësipërme, shpenzimet korente, në total për ministrinë, janë realizuar në rreth 32% të planit vjetor, ndërsa vërejmë një realizim në nivelin prej 33% në programin “Arsimi Bazë” dhe në programin “Planifikim Menaxhim Administrim”, 14% në programin  “ Zhvillimi i Sportit”, 32% në programin “Arsimi i Mesëm i Përgjithshëm”, 30% në programin “Arsimi i Universitar” dhe  3% në programin “Fonde për Shkencën”. 
Shpenzimet për investime, për vitin 4 mujorin e parë të vitit 2021 në total kanë një realizim prej 10%, ndërsa sipas programeve, 6 % në programin “Planifikim Menaxhim Administrim”, 2% në programin “Arsimi Bazë”, 1% në programin “Arsimi i Mesëm i Përgjithshëm”,  5% në programin “Arsimi i Universitar”, 14% në programin “Fonde për Shkencën” dhe 73% në programin “ Zhvillimi i Sportit dhe i Rinisë”. Nga analiza e investimeve kapitale vetëm me financim të brendshëm përqindja e realizimit është 9%.
III. Struktura e shpenzimeve për çdo program sipas buxhetit fillestar 2021, planit të buxhetit me ndryshime, si dhe realizimit të 4 mujorit për vitin 2021, paraqitet si më poshtë:
	
	Buxhetit fillest.
	Buxheti ndryshuar
	Fakti

	1.Planifikim Menaxhim Administrim
	1.71%
	1.58%
	1.64%

	2. Arsimi Bazë
	53.99%
	53.89%
	56.13%

	3. Arsimi i Mesëm i Përgjithshëm
	17.05%
	17.02%
	16.21%

	4. Arsimi i Universitar
	23.92%
	24.42%
	23.14%

	5. Fonde për Shkencën
	1.61%
	1.52%
	0.38%

	 6. Zhvillimi i Sportit
	1.72%
	1.58%
	2.49%

	                        Totali i Ministrisë
	100%
	100%
	100%


Vërejmë që në strukturën e programeve gjatë 4 mujprit të parë të vitit 2021 përgjithësisht  ka pasur ndryshime të vogla në krahasim me planin e miratuar me ligjin e buxhetit. 
Duke parë strukturën e realizimit të shpenzimeve në fakt për 4 mujorin e parë të vitit 2021,  vërejmë që pjesën më të madhe të shpenzimeve faktike të kësaj ministrie e zënë shpenzimet e realizuara në programin “Arsimi Bazë” me rreth 56 % të totalit të shpenzimeve, me rreth 23 %  të totalit të shpenzimeve në programin “Arsimi Universitar” si dhe në programin “Arsimi i Mesëm i Përgjithshëm” me 16 % të totalit të shpenzimeve.
IV. Informacion mbi volumin dhe madhësinë e ndryshimit të buxhetit.
Për të gjitha programet e kësaj ministrie situata në lidhje me ndryshimet e ndodhura përgjatë 4 mujorit të parë të vitit 2021, përfshirë këtu buxhetin fillestar dhe buxhetin me ndryshimet e ndodhura gjatë kësaj periudhe, paraqitet në tabelën e mëposhtme:                                                 
                                                                                                                               Në mijë lekë
	
Programet
	Buxheti fillestar 
	Buxheti me ndryshime
	Diferenca

	
	(1)
	(2)
	(3=2-1)

	1.Planifikim Menaxhim Administrim
	722,000
	723,697
	1,697

	2. Arsimi Bazë
	22,792,076
	24,709,770
	1,917,694

	3. Arsimi i Mesëm i Përgjithshëm
	7,199,000
	7,802,417
	603,417

	4. Arsimi i Universitar
	10,096,000
	11,194,748
	1,098,748

	5. Fonde për Shkencën
	680,000
	695,858
	15,858

	6. Zhvillimi i Sportit
	725,000
	725,100
	100

	                        TOTALI I MINISTRISE
	42,214,076
	45,851,589
	3,637,513



Pra siç shikohet nga tabela në krahasim me ligjin fillestar, plani për periudhën 4 mujore të vitit 2021 ka ndryshime. Ndryshimet përfaqësojnë ndryshimet e planit të buxhetit nga fondet e akorduara si fonde shtesë nga fondi i veçantë, me Akte Normative dhe me VKM.   
                              
IV.  Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.
                                                                                                                         Në 000/lekë
	
Programet
	Shpenzime korente
	Shpenzime kapitale
	Totali i shpenzimeve

	
	Min.
	Thes.
	Dif.

	Min.
	Thes.
	Dif.
	Min.
	Thes
	Dif.

	Planifikimi, Menaxhimi dhe Administrimi
	218,068
	218,068
	0
	3,316
	3,316
	0
	221,384
	221,384
	0

	Arsimi Baze (perfshire parashkollorin)
	7,558,943
	7,558,943
	0
	30,000
	30,000
	0
	7,588,943
	7,588,943
	0

	Arsimi i Mesem (i pergjithshem)
	2,181,720
	2,181,720
	0
	9,708
	9,708
	0
	2,191,428
	2,191,428
	0

	Arsimi Universitar
	3,074,468
	3,074,468
	0
	54,059
	54,059
	0
	3,128,527
	3,128,527
	0

	Fonde per Shkencen
	9,188
	11,113
	-1,925
	40,677
	40,677
	0
	49,865
	51,791
	-1,925

	Zhvillimi i Sportit dhe Rinise
	44,212
	44,182
	30
	293,000
	293,000
	0
	337,212
	337,182
	30

	TOTAL
	13,086,599
	13,088,495
	-1,895
	430,760
	430,760
	0
	13,517,359
	13,519,255
	-1,895



Siç shikohet nga tabela e të dhënave faktike të raportuara nga ministria me të dhënat faktike të siguruara nga sistemi informatik financiar i qeverisë ka mospërputhje për shpenzimet korente, në programin “Fonde për Shkencën” dhe “Zhvillimi i Sportit dhe Rinisë”, përkatësisht për kap 08 dhe fondin e veçantë. 

Nga të dhënat e sistemit Informatik Financiar të Qeverisë konstatojmë se përgjatë 4 mujorit të parë të vitit 2021 për këtë ministri janë realizuar të ardhura jashtë limit në total 411,946 mijë lekë, nga të cilat  243,079 mijë lekë shpenzime korente dhe 168,867 mijë lekë kapitale. 




V. Komente dhe rekomandime 

· Përmbajtja e raportit të monitorimit nuk është dërguar në përputhje me afatet kohore të përcaktuara në Udhëzimin nr. 22, datë 17.11.2016 “Për procedurat standarde të monitorimit të buxhetit në njësitë e Qeverisjes Qendrore”.
· Të dhënat faktike të raportuara nga ministria me të dhënat faktike të siguruara nga sistemi informatik financiar i qeverisë për periudhën kanë mospërputhje në zërin e shpenzimeve korente.
· Në zbatim të kreut VI “Monitorimi” të Udhëzimit plotësues nr. 4, datë 25.01.2021 “Për zbatimin e Buxhetit të vitit 2021”, lidhur me përdorimin e informacionit të siguruar nga sistemi AFMIS vihet re se:
· Vlerat e sasive faktike të produkteve për 4 mujorin e parë të vitit 2021 nuk janë plotësuar në raportin nr. 16, të modulit BPPM në sistemin AFMIS.



VI. Publikimi 
Raporti i Monitorimit për 4 mujorin e parë të vitit 2021, nuk është publikuar në faqen zyrtare të Ministrisë së Arsimit, Sportit dhe Rinisë.
Linku:
 https://arsimi.gov.al/buxheti-dhe-financat/





